• a kedvezményezett neve: **BALANCE Kereskedelmi és Vendéglátóipari KFT**

• a projekt címe, **Megújuló energia használatát és energiahatékonyságot növelő épületenergetikai fejlesztések a Simontornyai Tulipán étterem épületén**

• a szerződött támogatás összege, **7.441.603 Ft**

• a támogatás mértéke (%-ban), **55%**

• a projekt tartalmának bemutatása:

**A fejlesztés célja a vállalkozás működési költségeinek csökkentése, hatékony főleg helyben megtermelt megújuló energiával. Ennek érdekében nyújtottunk be támogatási kérelmet az Európai Unió és a Magyar Kormány által meghirdetett GINOP 4.1.4-19-2019 pályázati felhívására, amit az Irányítóhatóság támogatásra érdemesnek talált. A projekt energiahatékonysági és megújuló energia felhasználását támogató fejlesztéseket egyaránt tartalmaz. A fűtéskorszerűsítés és HMV rendszer felújítása során beépítésre került 2 db 30kW teljesítményű kondenzációs kazán a nyílt égésterű elavult gázkazánok helyett. A kazánházi melegvíz elosztó rendszer is megújult egy indirekt és egy puffer tároló valamint új osztó-gyűjtő és a hozzákapcsolódó keringtető szivattyúk beszerelésével. A használati melegvíz megfelelő hőmérsékletű előállítását 4 db az épület tetőszerkezetén elhelyezett napkollektor segíti. A villamosenergia felhasználásának csökkentése érdekében egy 35,625 kWp névleges teljesítményű napelemes rendszer telepítése és üzembe helyezése történt meg, az étterem déli tájolású tetőfelületén. A PV rendszer 125 db 285 Wp névleges teljesítményű polikristályos napelem modulból áll, ami összesen 8 sztringen csatlakozik a Fronius cég által gyártott 2 db Symo 17.5-3-M összesen 35 KVA csatlakozási teljesítményű háromfázison a hálózatba tápláló inverterekhez. Ezek a berendezések olyan integrált hálózati csatlakozásra alkalmas eszközzel vannak ellátva, ami alkalmassá teszi őket az üzemelésből fakadó monitoring adatok feldolgozására és azokat egy webes felületen keresztül történő megjelenítésére is. A villamos hálózati védelem érdekében a szabványoknak és a jogszabályi előírásoknak megfelelő túlfeszültségvédelmi berendezések is beépítésre kerültek. A beruházás eredményeképpen az étterem elsődleges energiafelhasználása 42.370 kWh-val az üvegházhatású gázok kibocsátása kb.37,51 tonnával csökken minden évben.**

 • a projekt befejezési dátuma : **2021.01.08**

• projekt azonosító száma: **GINOP-4.1.4-19-2019-00029**